Rúmlega fjögur hundruð umsóknir bárust um veiðileyfi fyrir strandveiðitímabilið sem hófst í morgun. Formaður Landssambands smábátaeigenda óttast að kvótinn klárist áður en tímabilið er á enda
Árlegt strandveiðitímabil hófst í morgun. Ljóst er að mikill áhugi er fyrir veiðunum í ár. Þegar lokað var fyrir umsóknir um veiðileyfi hjá Fiskistofu fyrir helgi höfðu 408 sótt um leyfi, 74 bátum meira en á sama tíma í fyrra. Á tímabilinu, sem spannar 48 veiðidaga í maí, júní, júlí og ágúst, verður heimilt að veiða allt að 10.000 tonn af þorski, 1.000 tonn af ufsa og 100 tonn af gullkarfa. Arthur Bogason er formaður Landssambands smábátaeigenda.
Við sjáum ekki fram á að, ef að veiðarnar ganga jafn vel og í fyrra, að það tryggi mönnum þessa 48 daga sem við erum búnir að vera að sækja um að lögfesta í nokkur ár. Þannig að við erum heldur óhressir með en vonandi þá finnst nú lausn á því. -Hvað þarf til?- Ráðherra hefur það í hendi sér að auka við þessar heimildir, hann hefur heimild til þess samkvæmt reglugerðinni og ég bara legg traust mitt á að hann geri það. Því það er nú varla hægt að ímynda sér hógværari kröfu frá vinnandi stétt að mega fara 48 daga í vinnuna á ári."
Formaður Landssambands smábátaeigenda sér fram á að útgefinn kvóti til strandveiða klárist áður en veiðitímabilinu lýkur í haust. Strandveiðar hófust um land allt í morgun. 